Samkvæmt frumvarpi til fjárlaga fyrir árið 2012 , sem lagt var fram 1. október síðastliðinn , er Landspítalanum gert að hagræða í rekstri um 1,9% . Þetta kann að hljóma eins og lítil krafa , en fyrir spítalann eru þetta 630 milljónir á sama tíma og verkefnin hafa aukist . Landspítalinn naut því aldrei góðærisins , andstætt mörgum þáttum heilbrigðisþjónustu hins opinbera samkvæmt þjóðhagsreikningum Hagstofunnar . 1 Gengisfall krónunnar vegur einnig þyngra á Landspítala en víðast hvar annars staðar hjá opinberum stofnunum vegna þeirrar kostnaðaraukningar sem því fylgdi á sérhæfðum vörum sem spítalinn getur ekki verið án . 2 En nú er komið að kaflaskilum . Landspítalinn er á þeim stað að eina leiðin til að halda spítalanum innan fjárlaga er að draga úr þjónustu . Framkvæmdastjórn Landspítala lýsti því yfir strax í nóvember árið 2010 að árið 2011 yrði erfitt og frekari niðurskurður á framlagi til spítalans myndi leiða til niðurskurðar á þjónustu . Annað dæmi er flutningur réttargeðdeildar að Sogni inn á Klepp . Líklegt er að biðlistar muni lengjast . Nú er komið að þeim mörkum að óhjákvæmilegt er að minnka þjónustuna . Mín skoðun er sú að stjórnvöld geri sér grein fyrir þessu en meti aðstæður þannig að ekki verði hjá því komist að skerða framlög til spítalans enn frekar , þótt það leiði til minni þjónustu en áður . Starfsmenn Landspítala munu leggja sig fram við að veita sem besta þjónustu í þeim erfiðu aðstæðum sem fjárlög búa þeim og sjúklingum spítalans . Landspítalinn verður áfram spítali allra landsmanna og helsta öryggisnet bráðveikra , slasaðra og alvarlega veikra hér á landi . Við munum sem fyrr starfa af metnaði og leitast við að vera í fremstu röð í heilbrigðisþjónustu , menntun heilbrigðisstétta og í vísindum . Zoëga B. Landspítalinn - kreppan gerir erfiða stöðu verri . Morgunblaðið 28. nóv. 2009 .